cyanic-selkie/wikianc huggingface dataset:
חורחה לורנסו
MotoGP
את עונת 2012 פתח לורנסו בארבעה ניצחונות מתוך שישה מרוצים והפך למועמד המוביל לזכייה באליפות. הוא בלט ביציבותו בהשוואה לשני מתחריו פדרוסה וסטונר, וסיים תמיד במקום הראשון או השני. במרוץ ההולנדי באסן הוא פרש מוקדם עקב התנגשות של רוכב אחר בו, אך ניצחונות נוספים באיטליה ובסן מרינו הותירו אותו בראש הדירוג. לקראת סוף העונה הוא נתקל ביכולת גבוהה של פדרוסה שניצח בשלושה מרוצים רצופים, אך במרוץ באוסטרליה הוא הוכתר לאלוף עולם כשפדרוסה נאלץ לפרוש עקב החלקה.
אנטונין סוחור
מלחמת העולם השנייה
בנובמבר 1943, בעת הקרב על העיר קייב, הייתה פלוגתו של סוחור בין היחידות הראשונות שצלחו את הנהר דנייפר, ופרצו את קווי ההגנה הגרמנים בגדה המערבית של הנהר. חייליו של סוחור, רכובים על טנקים, הצליחו להסתנן אל העורף הגרמני, ולתקוף באופן מפתיע את הכוח הגרמני, אשר מנע את התקדמות ההתקפה של הכוחות הסובייטיים באותו האזור. על אומץ ליבו וכושר מנהיגותו בקרב זה העניק הפיקוד הסובייטי לאנטונין סוחור את התואר "גיבור ברית המועצות".
מסילת ראשון לציון–מודיעין
התוואי החלופי
בפברואר 2016 הקצה משרד התחבורה תקציב מיוחד לפרויקט זה בין שאר פרויקטים נוספים ברכבת ישראל.
הקטע המרכזי
ב-10 בספטמבר 2019 הודיעה רכבת ישראל על זכיית חברת אלקטרה במכרז להקמת תת-קטע הראשון של הקטע המרכזי של המסילה.
גברת עם סלים
היצירה
השיר הופיע באלבום "הייתי פעם ילד", ובהמשך בקלטת הילדים "כמו גדולים" יחד עם שירי ילדים נוספים. לפני תחילת השיר ניתן להבחין בשלושה אנשים הממתינים בחוסר סבלנות לאוטובוס. כפי שניתן לראות אחד האנשים (המגולם על ידי מוני מושונוב) הוא נגן צ'לו. מלבדו מחכה לאוטובוס גם איש ששבר את הזרוע ואת רגלו (המגולם על ידי צבי שיסל) ואיש נוסף המגולם על ידי אריק איינשטיין בעצמו. במהלך הקליפ מגיעה אישה לתחנה, דורכת בשוגג על רגלו של האיש החבול וגורמת למהומה. כאשר האוטובוס מגיע האישה טוענת כי היא הייתה לפניהם בתור. כמו כן גם על האוטובוס האישה גורמת למהומה.
נבחרת ישראל בכדורגל נשים עד גיל 19
אירוח אליפות אירופה 2015
ב-2016 יצא הסרט הדוקומנטרי "אמיצות" על בנות הנבחרת.
סגל הנבחרת בתחרות
על פי חוקי התחרות, הסגל כלל 18 שחקניות:
קשריות: מריאן עוואד, מאיה קבררה, אנה מנביץ', אלינה מטקלוב, אופל סופר, סאמר סופר, שרית וינשטוק
עוזר מאמן: ז'אן טלסניקוב
יהושע רוקח
ביוגרפיה
צעיר בניהם של רבי שלום רוקח "השר שלום", מייסד שושלת בעלזא, והרבנית מלכה רוקח.
עם פטירת אביו בכ"ז באלול ה'תרט"ו (1855), למרות היותו צעיר הבנים, הוכתר כרב העיירה בעלזא וכרבם ומנהיגם של רבבות חסידי בעלזא ברחבי אירופה והעולם כולו. כיהן באדמו"רות קרוב לארבעים שנים, עד לפטירתו.
מגפת הקורונה במקסיקו
מרץ
ב-14 במרץ הודיעה מזכירות החינוך הציבורי של מקסיקו (SEP) כי כל האירועים הספורטיביים והאזרחיים בבתי הספר יבוטלו. באותו יום הודיעה מזכירות החינוך כי חופשת הפסחא, שתוכננה במקור בין התאריכים 6–17 באפריל, תוארך מ-20 במרץ עד 20 באפריל כאמצעי מניעה. מזכירות האוצר והאשראי הציבורי (SCHP) הודיעה כי היא נוקטת בצעדים למניעת ירידה של 0.5% בתוצר המקומי הגולמי. בתי מרקחת בקוארנבקה דיווחו על מחסור במסכות, ג'ל אנטיבקטריאלי ופריטים אחרים. באותו יום האוניברסיטה האוטונומית של נואבו לאון (UANL) (האוניברסיטה השלישית בגודלה במדינה מבחינת אוכלוסיית הסטודנטים) השעתה שיעורים החל מ-17 במרץ עבור למעלה מ-206,000 סטודנטים.
ב-22 במרץ נסגרו במקסיקו סיטי ברים, מועדוני לילה, אולמות קולנוע ומוזיאונים. המושל של מדינת חליסקו אנריקה אלפרו רמירס הודיע כי החל מיום מ-26 במרץ, חליסקו ושבע מדינות נוספות במרכז ובמערב מקסיקו יחסמו טיסות מאזורים כמו קליפורניה עם שיעור גבוה של נדבקים בנגיף הקורונה. בנוסף, הוא אמר שהם ירכשו 25 אלף ערכות בדיקה לאבחון נגיף קורונה.
ב-26 במרץ חשף הנשיא המקסיקני לופס אוברדור כי הוא ביקש מה-G-20 להבטיח שמדינות עשירות לא יוכלו להשתלט על אספקת הרפואה העולמית. הוא גם קרא להבטיח כי גבולות לא יהיו סגורים למסחר וכי התעריפים לא יוגדלו באופן חד צדדי. לבסוף הוא קרא לשים קץ לגזענות ולאפליה. ממשלת מקסיקו הודיעה כי תשהה את פעילות המגזרים החל מ-26 במרץ עד 19 באפריל, למעט ענפי הבריאות והאנרגיה, תעשיית הנפט, ושירותים ציבוריים כמו אספקת מים, ניהול פסולת ובטיחות הציבור. המפגינים בסונורה התעקשו שהממשלה תגביל את מעברי הגבול עם ארצות הברית. צ'יוואווה הודיעה כי "בימים הקרובים" היא תחל לבודד מהגרים שיוחזרו למעבר הגבול סיודאד חוארס. כ-65 מהגרים מגורשים מאל פאסו שבטקסס מדי יום, כ-5,200 השנה. תושבי העיר נוגלס שבסונורה חסמו את מעבר הגבול מנוגלס שבאריזונה על מנת למנוע כניסה של אנשים הסובלים מהנגיף ולמניעת מחסור במזון, מים בבקבוקים, נייר טואלט וציוד ניקיון בחנויות מקומיות.
ב-31 במרץ, הגיעו 50,000 ערכות בדיקה, 100,000 מסכות וחמש מכונות הנשמה (שנתרמו על ידי ג'ק מא וקרן עליבאבא של סין) לנמל התעופה הבינלאומי של מקסיקו סיטי.
אפריל
ב-5 באפריל הציג הנשיא המקסיקני לופס אוברדור את תוכניתו להפעלת הכלכלה מחדש. הוא אמר שהוא לא רוצה להעלות את מחירי הדלק או המיסים, וכן שהוא מנסה להעסיק אנשי רפואה מקצוענים עבור הכוחות המזוינים. הוא אמר שיש מספיק כסף לבניית תחנות הכוח התרמו-אלקטריות המוצעות הדרושות ביוקטן, בבאחה קליפורניה ובמקומות אחרים. הוא הצהיר כי קיימת תמיכה מהמגזר הפרטי והוא הביע את אמונו כי מקסיקו תתגבר בקרוב על המשבר הנוכחי.
ב-13 באפריל הודיע חיל הים המקסיקני כי יפתח עשר יחידות בידוד עצמי מרצון עבור 4,000 חולי קורונה במקסיקו סיטי, גררו, חליסקו, מיצ'ואקאן, סינלואה, טמאוליפס ווראקרוס. סונורה הפכה למדינה הראשונה במדינה שהכריזה על עוצר.
ב-21 באפריל נכנסה מקסיקו לשלב השלישי במסגרת התוכנית שלה למאבק בנגיף.
תגובת ממשלת מקסיקו למגפת הקורונה
ב-13 במרץ האוניברסיטה האוטונומית הלאומית במקסיקו השעתה שיעורים אישיים. הרשויות ביטלו או דחו את אירועי התיירות הגדולים בגוודלחרה ובמרידה.
ב-3 באפריל הנשיא לופס אוברדור הוציא צו לביטול 100 נאמנויות ציבוריות הקשורות למדע ותרבות. כמו כן, מזכירות האוצר והאשראי הציבורי (SHCP) תקבל את הכסף ישירות. הצעד צפוי לחסוך 10 מיליארד דולר שניתן להוציא לחיזוק הכלכלה, תשלום עבור תוכניות חברתיות ופירעון החוב. קלאודיה שיינבאום הבטיחה לתרום משכורת של חודשיים למאבק נגד נגיף הקורונה והציעה לגורמים רשמיים אחרים לעשות זאת גם כן.
כניסה למדינה ויציאה ממנה
יבשה - מחלקת המדינה של ארצות הברית הודיעה ב-20 במרץ כי יהיו מגבלות בנסיעות דרך גבול מקסיקו-ארצות הברית. ההגבלות לא יחולו על מטען. ב-26 במרץ, מפגינים בסונורה התעקשו שהממשלה תגביל את מעברי הגבול עם ארצות הברית. הודיעה כי תתחיל להכניס להסגר מהגרים שיוחזרו למעבר הגבול סיודאד חוארס. אזרחי נוגלס, סונורה, חסמו את מעבר הגבול מהעיר נוגלס שבאריזונה על מנת למנוע כניסה של אנשים הסובלים מהנגיף ולמנוע מחסור במזון, מים בבקבוקים, נייר טואלט וציוד ניקיון בחנויות מקומיות.
אושוויינצ'ים
עד מלחמת העולם השנייה
המקום נזכר לראשונה ב-1117. בשנת 1179 העיירה הופרדה ממחוז קרקוב והועברה לדוכסות אופולה. ב-1270 הונהג שם החוק הגרמני ותושבי העיירה נהנו מזכויות מגדבורג. לאורך כל ההיסטוריה התגוררו יחדיו בעיירה ובסביבותיה תושבים ממוצא גרמני וממוצא פולני, ויחסי שלום שררו ביניהם. ב-1315 הוקמה במקום דוכסות אושוויינצ'ים וב-1327, יחד עם מערב גליציה ועם זטור, הוקמה מדינת וסלים שהתחברה למלכות בוהמיה. במאה ה-14 הצטמצם העניין הגרמני בעיירה ובאזור, וב-1457 רכש המלך הפולני קז'ימיר הרביעי את הזכויות באזור מהנסיך יאן הרביעי והיא צורפה למחוז קרקוב. המלכים הפולנים הזמינו את היהודים לאזור ובמאה ה-15 הם כבר היוו רוב באוכלוסייה באזור. העיירה הייתה גם מרכז תרבותי פרוטסטנטי בפולין.
הסתדרות פועלי אגודת ישראל
פעולותיו של הסניף הלכו והתרבו ובמקביל רבו גם החברים בו ונפתחו סניפים נוספים בעיר. בחדרי הסניף התקיימו מדי ערב, נוסף ללימודי קודש, שיעורים קבועים בעברית, תנ"ך, אנגלית, הנהלת חשבונות, ועוד. בלילות שבת התקיימו לימודים ושיחות בפרשת השבוע והופעלו תוכניות לארגון הנוער ללימוד מקצוע במקביל להליכה בדרך התורה. חברי סניף פועלי אגודת ישראל ופעיליו הצליחו לחדור ולהתערות בחיים הציבוריים והקהילתיים. היו להם נציגים בכל המוסדות החשובים בעיר וההתנגדות שלוותה את האגודה בתחילת ימיה, התחלפה בתחושת הערכה והוקרה לפועלם.
בפרוץ המלחמה, בעת שהעיר הופצצה על ידי הלופטוואפה מהאוויר, עזרו 30 הבחורים לאזרחים והדריכו אותם איך לנהוג בעת התקפת הגרמנים. הם פינו הרוגים, הגישו עזרה לפצועים ודאגו לביטחון האוכלוסייה האזרחית בהעברתם לבונקרים ולמחסות. הייתה זאת אחת הפעולות האחרונות בה נטלו חברי התנועה חלק כקבוצה מאורגנת. מרבית חברי הקבוצה נרצחו בשואה.
אנקוס מארקיוס
כמו שאר מלכי רומא המוקדמים, ספק אם אי פעם חי או שלט, חייו ומפעליו הם כנראה דרכם של היסטוריונים רומאיים למלא חלקים חסרים בפולקלור הלאומי. אנקוס לוקח חלק במערך ארבעת המלכים, מערך שבו מלך אלים נעקב בידי מלך חכם, דתי ושליו. כמו כן, לרוב קיים קשר דם כלשהו בין המלכים הדומים, וכפי שסבו (המלך השליו נומה פומפיליוס) ירש את רומולוס האלים, כך הוא ירש את טולוס הוסטיליוס המיליטריסטי, שהיה קשור קשר משפחתי לרומולוס.
שדה הקרב עבר לעיר מדוליה, ולאחר קרב ארוך ידו של מרקיוס הייתה על העליונה. הוא הוביל עוד אלפי לטינים לגלות ברומא, יחד עם שלל רב.
הרחבת האוכלוסייה גרמה גם להרחבת העיר, וניתן לראות זאת במפעליו של מרקיוס - בניית כלא, ביצור הג'ניקולום, בניית גשר העץ על הטיבר ומכרות המלח. הלטינים שהביא אנקוס העירה היוו את הבסיס למעמד הפלבי.
אמילי מורטימר
קריירת משחק
מורטימר התפרסמה לראשונה ב-1996 ששיחקה בסרט "הרוח והחושך" לצידם של מייקל דאגלס וואל קילמר. ב-1998 השתתפה בדרמה ההיסטורית "אליזבת" בתפקיד קאט אשלי, חברתה של המלכה אליזבת (קייט בלאנשט). ב-1999 שיחקה בסרט שובר הקופות ""נוטינג היל", לצידם של יו גרנט, וג'וליה רוברטס ב-2000 הופיעה בקומדיה "הילד" בתור איימי העוזרת של יועץ התדמית ראס דוריטץ (ברוס ויליס) ובסרט האימה "צעקה 3".
פרגוואי במשחקים האולימפיים
לפי ענף
בענפי הקיץ:
גירוסקופ סיב אופטי
גירוסקופ סיב אופטי, מכונה FOG (ראשי תיבות של: Fiber Optic Gyro) הוא מכשיר מדידה המתבסס על סיב אופטי ומקור אור, ומשמש למדידת תנועה זוויתית של גוף במרחב.
מרכיבי המכשיר
מרכיבי המכשיר הם תיבה אופטית המכילה סליל ארוך שעשוי מסיב אופטי. סליל זה מונח ב-90 מעלות לציר החישה הנדרש של התנועה הזוויתית. לסליל זה מחובר בקצה האחד של הסיב מקור אור לייזר ובקצה השני אלמנט חישה אופטי (פוטו-דיודה) אשר מודד את צורת האות לאחר מעברה דרך הסליל והתנועה הזוויתית. לכאורה זה היה מספיק, אך לצורך הבחנה בהבדלים מינוריים הנוצרים באות הנוצר, הוכנסו למסלול האופטי זוג מפצלי אור ומקטב אור ביניהם הדואג לקיטוב אחיד ומוגדר של קרן האור במהלך הפעולה. אלמנט נוסף שקיים לצורך הדגשת האפקט האופטי שנגרם בעקבות תנועה זוויתית הוא אפנן PZT אשר למעשה מאריך ומקצר את הדרך שעושה קרן האור, ובקצב הניתן לשליטה. את השליטה על ה-PZT גילוי וניתוח צורת האור, ושליטה על עוצמת קרן האור מבצע כרטיס אלקטרוני הצמוד לתיבה האופטית. שני האלמנטים יחד מהוים למעשה את המכשיר עצמו והם תלויים האחד בשני. (ראו ציור מבנה סביבון סיב אופטי אופייני בחוג פתוח)
טימור הפורטוגזית
טימור הפורטוגזית הייתה מושבה פורטוגזית בשטחה של מדינת מזרח טימור בין השנים 1702–1975. לאורך רובה של התקופה בה התקיימה המושבה חלקה את האי יחד עם איי הודו המזרחיים ההולנדיים.
תחילת הקולוניאליזם
השפעה נוספת של הגעת הפורטוגזים הייתה הבאת הנצרות הקתולית, הכתב הלטיני, הדפוס וההשכלה הפורמלית. בשנים אלו הפכה הפורטוגזית לשפה רשמית ושימשה לתפילה ולעסקים, בעוד המלאית שימשה לשפת היומיום של תושבי המקום. כחלק מהמדיניות הפורטוגזית, הוענקה אזרחות לגברים שהתנצרו וכן למדו קרוא וכתוב בפורטוגזית. עד 1970, 1,200 מקומיים, פחות מ-10% מהמקומיים, כשרובם עירוניים מאזור דילי, קיבלו אזרחות פורטוגזית. ב-1974, 30% מהתושבים היו קתולים שעה שהרוב עודנו מאמין באלילים.
המאה ה-20
אף שפורטוגל הייתה נייטרלית במלחמת העולם השנייה, בדצמבר 1941 נחתו בטימור הפורטוגזית כוחות בריטיים, אוסטרליים והולנדיים, במטרה להקדים פלישה יפנית אפשרית, שאכן הגיעה בפברואר 1942. במהלך הכיבוש היפני בוטל הגבול בין מזרח ומערב טימור, והאי נשלט כאזור ממשל קיסרי יפני אחד. 400 חיילי הקומנדו האוסטרלים וההולנדים שנותרו באי ניהלו מלחמת גרילה שהביאה למעל 1,000 נפגעים לצבא היפני. הטימוריזים והפורטוגזים סייעו לגרילה, אך הדבר עלה להם בדם רב: עד סוף המלחמה נהרגו בין 40 ל-60 אלף מקומיים, הכלכלה נחרבה והרעב התפשט.
רישאר דמבו
ביוגרפיה
רישאר דמבו נפטר באופן פתאומי ב-2004 בעת הפקת הסרט "הבית של נינה", ונקבר בישראל. את הסרט "הבית של נינה" (2005) השלימה איזבל לנביק בתמיכת ג'סיקה, אלמנתו של דמבו.
סרטיו
דמבו לימד תסריטאות וסינופסיס במכון הבינלאומי למולטימדיה של אריק אקסלסון. הוא ביים גם מופעי אופרה בבית האופרה של ליל ובהם "סיפורי הופמן" מאת אופנבך ו"מאדאם באטרפליי" מאת פוצ'יני.
אהד טהרלב
ביוגרפיה
פעם בשבוע משתתף בתוכנית "חברותא" בכאן מורשת לצד ידידיה תנעמי, ובעקבותיה הוציא את ספרו "האגדה והלב - ארבעים קריאות באגדות חז"ל".
משחק
למד משחק בבית ספר מעלה אצל שולי רנד.
מסייאו
מסייאו (בפורטוגזית: Maceió, יש להגות: מָסֵיי-אוֹ) היא עיר הבירה והעיר הגדולה ביותר במדינת אלגואס שבברזיל. העיר, הממוקמת בין גדות אגם מונדאו והאוקיינוס האטלנטי, מהווה אתר תיירות פופולרי בשל חופי הרחצה היפים שלה.
השכלה
בעיר נמצאת האוניברסיטה הפדרלית של אלגואס.
הרי וו-יי
היסטוריה של המחקר
הרי וו-יי הם הדוגמה המייצגת ביותר למגוון ביולוגי של יערות סובטרופיים סיניים ויערות גשם של דרום סין. האקולוגיה של האזור שרדה מלפני עידן הקרח מלפני 3 מיליון שנים. בוטנאים עורכים מחקרי שדה באזור מאמצע המאה ה-19. בין החוקרים הזרים שערכו מסעות מחקר בוטניים בהריי וו-יי היו האנגלים: רוברט פורצ'ן (Robert Fortune; 1880-1812), שביקר באזור לראשונה ב-1845, ואחר-כך ב-1848 (ראו פסקת ההיסטוריה על גידול התה), ופרד בורן (Frederick Samuel Augustus Bourne) שביקר ב-1883; והאוסטרי היינריך פון הנדל-מזטי (Heinrich Raphael Eduard Freiherr von Handel-Mazzetti; 1940-1882), בוטנאי שערך מסעות מחקר בוטניים בסין בתקופת מלחמת העולם הראשונה.
בעלי חיים
להלן פירוט מיני בעלי החוליות שנתגלו באזור: ארבעים ותשעה מיני בעלי חוליות אנדמיים לסין ושלושה אנדמיים להרי וו-יי. האחרונים הם העוף בעל מקור התוכי Paradoxornis davidianus ממשפחת הסבכיים, הקרפדה מהמין Vibrissaphora liui ממשפחת המגופריים, ונחש החזרן Pseudoxenodon karlschmidti ממשפחת הזעמניים. מינים ידועים נוספים מהאזור הנמצאים בסיכון הם: טיגריס דרום-סין (Panthera tigris amoyensis), נמר ערפילי מצוי (Neofelis nebulosa), נמר הודו-סין (Panthera pardus), מונטיאק שחור (Muntiacus crinifrons), סרו סיני (- סוג של יעל), טרגופן קבוט (Tragopan caboti), פסיון אליוט (Syrmaticus ellioti), סלמנדרת ענק סינית (Andrias davidianus), ו-Teinopalpus aureus מין של פרפר זנב סנונית.
גאולוגיה
הרי וו-יי הם חלק ממערכת הקמטים של קאתיסיאן (Cathayshan fold system), המכונה גם אורוגן וו-יי-יונקי (Wuyi-Yunkai orogen), שנוצרה באורוגנזה (יצירת רכסי הרים) בפלאוזואיקון התחתון. מקורה בהפחתה של החלק הדרומי של גוש דרום סין מתחת לחלקו הצפוני, תוך סגירת שבר נאנחואה שנוצר לפני כ-800–850 מיליון שנים ויצירת מבני העתקים. הפעילות הטקטונית לוותה בפעילות געשית, באנאטקסיס (התכה חלקית) וביצירת מחדר פלוטוני נרחב של סלעי גרניט. פעילות זו התרחשה בין לפני 433 מיליון שנים ל-437 מיליון שנים (סילור תחתון), במקביל לאורוגנזה הקלדונית (Caledonian orogeny) שגרמה ליצירת רכסי ההרים באיים הבריטים ובסקנדינביה.
אתר המורשת העולמית
אתר המורשת העולמית שהוכרז על ידי אונסקו ב-1999 כולל ארבעה אזורים מוגנים, שלושה מהם רציפים: שמורת הטבע הלאומית וו-יישאן (Wuyishan National Nature Reserve) במערב, שטחה 565 קמ"ר, האזור האקולוגי המוגן של נהר תשעת הפיתולים (Nine-Bend Stream Ecological Protection Area) במרכז, שטחו 364 קמ"ר והאזור הנופי הלאומי ווישאן (Wuyishan National Scenic Area) במזרח ששטחו 70 קמ"ר. האזור הרביעי: האזור המוגן של שרידי שושלת האן העתיקה (Remains of Ancient Han Dynasty) הוא אזור נפרד השוכן 15 קילומטרים דרומית-מזרחית לגוש העיקרי ושטחו 480 דונם. סה"כ שטח אתר המורשת העולמי הוא 999.75 קמ"ר המוקפים באזור חיץ ששטחו 278.88 קמ"ר.
יוחנן גור
יוחנן גור (4 במרץ 1925 - 18 בנובמבר 2018) היה איש צבא ישראלי, שסיים את שירותו בצה"ל בדרגת אלוף, לאחר שכיהן כראש אגף אפסנאות.
המלוכה הרומית
תחילת התקופה ביסודה של העיר רומא. התאריך המדויק לוט בערפל ובאגדה. ההיסטוריוגרפיה הרומית העתיקה מציינת מספר תאריכים, ביניהם: 814 לפנה"ס, 748 לפנה"ס ו־753 לפנה"ס. המחקר המודרני אימץ לשם נוחיות את שנת 753. ממצאים ארכאולוגיים חושפים יישוב קבע של סוכות שהתקיים החל מאמצע המאה השמינית לפנה"ס בגבעת הפאלאטיום. ממצאים אלה תומכים בתיאורי המקורות. ממצאים נוספים חושפים עדויות ליישוב באזור שקדם ליישוב הרומי, יישוב מתקופת הברונזה ואף מתקופת האבן. לא נמצאו שום ממצאים שיוכיחו קשר רציף בין היישוב הפרהיסטורי ליישוב המוכר לנו כ"רומא".
יסוד רומא
את מסעו האגדי ומרבית מעלליו של איניאס לא תיאר הומרוס. על חלק מהם כנראה כתב לראשונה קווינטוס פאביוס פיקטור, מראשוני ההיסטוריונים הרומיים. אחרים, ביניהם ורגיליוס וליוויוס השתמשו בכתביו כמקור לעלילותיהם. לפי תיאורים אלה יסד אסקניוס, בנם של איניאס וקראוסה , את העיר אלבה לונגה. לפי האגדה אחד מצאצאיו של איניאס, נומיטור, עמד לרשת את המלוכה מאביו פרוקס אך אחיו אמוליוס תפס את הכתר. כדי לבסס את שלטונו, הגלה אמוליוס את נומיטור וכפה על בתו היחידה של זה, ריאה סילביה, את הכהונה הווסטית. כהונה זאת דרשה שמירת בתולים ואמוליוס קיווה שריאה לא תביא לעולם צאצאים שיוכלו לערער על שלטונו. תקוות אלה התנפצו כאשר ילדה ריאה לאל מרס את תאומיה, רמוס ורומולוס. אמוליוס ציווה להורגם, אולם עבד רחום נתן להם לצוף על נהר הטיבר והציל את חייהם. כשהגיעו לבגרות הניסו התאומים את אמוליוס מאלבה לונגה והשיבו לסבם, נומיטור, את המלוכה הגזולה. ב־21 באפריל 753 לפנה"ס, לפי המסורת הרומית, יסדו האחים את העיר רומא על גבעת הפאלאטיום. במהלך קטטה שפרצה ביניהם רצח רומולוס את אחיו, והמליך עצמו על העיר.
שבע הגבעות עליהן עתידה הייתה להבנות רומא היוו מתחם בעל חשיבות אסטרטגית רבה. גובהו היחסי של המתחם על פני המישור הלטיני העניק לו הגנה טבעית מאויבים ושיטפונות, ריחוקו היחסי מהים הגן עליו מפשיטות וקרבתו לנהר הטיבר סיפקה אפיק מסחר ומקור מים. מיקומן של הגבעות בגבול המשותף לאטרוסקים, לסאבינים וללאטינים הפך אותן לנקודות סחר חשובות.
ריי ויליאם ג'ונסון
Equals Three
הפופולריות הרבה של "Equals Three" גורמת לעלייה חדה במספר הצפיות של הסרטונים הוויראליים אותם הוא סוקר בתוכניתו.
אנז'לו גבריאל
קריירת מועדונים
ב-16 ביולי 2023 חתם גבריאל בצ'לסי. ב-8 באוגוסט 2023 הושאל לשטרסבורג לעונה אחת.
אי הג'ונגל
בעלי חיים
ניתן למצוא בגן זוחלים כמו תנין אמריקני, אליגטור אמריקני (כולל פרט לבקן המכונה קוקו האליגטור הלבקן), נחשי קוברה, עכסנים, תת-מין של "זעמן אלמוגי פיתון בורמזי, הלודרמה מרירית, גם איגואנה ירוקה, חומט ענק וממשפחת זיקיתיים – זיקית פנתר. הזוחל המפורסם ביותר היה "האנק הקרוֹקוֹסוֹרוּס" (Hank the Crocosaurus), תנין שהובא מתאילנד באורך של כ־6.1 מטרים ובמשקל 909–907 ק"ג שנמצא מת בקרקעית הבריכה בה חי ב־8 באוגוסט 2009 בגיל 47.
עמית אולמן
טלוויזיה
ב-2021 החל להשתתף בהחנות שיש בה הכל בכאן 11.
ב-2023 יצא לאקרנים סרטו "העיר הזאת", סרט אופרת ראפ בלשית ישראלי המבוסס על מחזה בשם זה.
Hope Not
הצלחה
במצעדי הבילבורד זכה השיר להצלחה, כאשר הגיע למקום התשיעי במצעד שירי העולם הדיגיטליים.
עצי אשוח 2
עלילה
הסיפור השלישי הוא סיפורה של הילדה נסטיה (ולריה סטרליאייבה) שמעולם לא ראתה את אביה וחיה עם אמה (אנה צ'יפובסקאיה) ובן זוגה - המתחפש לסנטה קלאוס (פיוטר פיודורוב), והמשמש כאביה החורג והאדם שעשוי להעניק אושר לה ולאמהּ, כשכל זאת היא כותבת במכתבה אל הסנטה קלאוס, בתקווה שזה יעניק לה מתנה - אלא שהמשאלה עלולה להתגשם כשבפתח הבית מופיע קוסם...
בית אגרון
מעונות בצלאל
בשנת 2005 אישרה הוועדה המחוזית ירושלים תוספת של 4 קומות לבית אגרון. תוספת זו נועדה לבניית 150 חדרים שישמשו מעונות לסטודנטים. מימוש התוכנית התעכב עקב התנגדות של אגודת העיתונאים ירושלים, ורק בשנת 2013 הונחה אבן הפינה למעונות, שהוקמו בשני בניינים בני 6 קומות כל אחד עבור תלמידי האקדמיה לאמנות בצלאל. המעונות נבנו על ידי חברת שפיר הנדסה ותעשייה במתווה תכנן-בנה-הפעל-העבר ונחנכו באוקטובר 2017.
יוסטוס ליפסיוס
מורשתו
יוסטוס ליפסיוס פרסם יצירות רבות בנושאים רבים ושונים ובהם דת, פוליטיקה, פילוסופיה והעת העתיקה, וניהל התכתבות ענפה עם מלומדים אחרים. הוא כתב מספר יצירות שמטרתן הייתה להחיות את האסכולה הסטואית ברוח הנצרות, שהמפורסמת שבהן היא "על ההתמדה". גרסתו הסטואית של ליפסיוס השפיעה על מספר הוגי דעות בני זמננו ויצרה את התנועה האינטלקטואלית של הנאו-סטואיציזם.
פרדריק סייקס
טיס ולוחמה אווירית במלחמת העולם הראשונה
ב-1904 צורף ליחידת הבלונאות של חיל ההנדסה המלכותי לפני שעבר ליחידת המודיעין בשימלה וחבר סגל הקולג' הצבאי בכוויתה שבהודו. ב-1910 החל לקחת שיעורי טיס בברוקלנדס שבסארי וב-1911 קיבל רישיון טיס. באותה שנה צורף לתת-ועדה של ועדת ההגנה של משרד המלחמה אשר גיבשה את עקרונות הלוחמה האווירית. ב-1912 קיבל פיקוד על הכנף הצבאית של גיס התעופה המלכותי של הצבא הבריטי בדרגת מייג'ור ועסק בעיקר בבנייתה כוח, גיוס והכשרה.
קריירה אזרחית ופוליטית
בבחירות הכלליות בבריטניה 1922 נבחר כחבר פרלמנט שמרני, שמר על מקומו בבחירות הכלליות בבריטניה 1923 וב בבחירות הכלליות בבריטניה 1924 והתפטר ביוני 1928. גם בפרלמנט עסק בקידום נושא התעופה הצבאית והאזרחית וקידם את הרדיו לקראת יצירת ה-BBC.
חיים מילר (עסקן חרדי)
פעילות ציבורית
במסגרת תפקידיו במועצת העיר הואשם לא פעם בניצול סמכויותיו בניסיונות להגן על אינטרסים חרדיים:
במסגרת פעילותו הוביל מילר שורה של מחאות כנגד החלטות של עיריית ירושלים וממשלת ישראל:
רומניוטים
נוסח התפילה
לאחר הגעת מגורשי ספרד לאזורי הבלקנים, התערבבו העדות היהודיות השונות זו בזו, וכך התבוללו חלק מהרומניוטים בין היהודים הספרדיים. חלק מהקהילות הרומניוטיות שנשארו, כמו בקורפו ובסלוניקי, הושמדו על ידי הנאצים, בעוד שבני קהילות אחרות, כגון בני קהילת יהודי אלבניה, עלו לישראל ונטמעו בתוך הציבור היהודי הכללי. בשכונת אהל משה בנחלאות שבירושלים קיים עד היום בית כנסת של רומניוטים יוצאי יאנינה בשם "בית אברהם ואהל שרה לקהילת יאנינה". בלואר איסט סייד של ניו יורק, קיים בית כנסת קהילה קדושה יאנינה. בתי כנסת אלו שומרים על חלק מהפיוטים מהמחזור הרומניוטי והמנגינות של בני קהילת העיר יאנינה שביוון, אך מתפללים לפי נוסח הספרדים.
צב מצחין מצוי
צב מצחין מצוי או צב מצחין מזרחי (שם מדעי: Sternotherus odoratus) הוא מין זוחל מהמשפחה צבים מבאישים החי במזרח קנדה וארצות הברית.
אספו
אספו (בפינית: Espoo; בשוודית: Esbo) היא העיר השנייה בגודלה בפינלנד, עם אוכלוסייה של כ-270,000 איש, והיא מהווה חלק ממטרופולין הלסינקי. שטחה הוא 528 קמ"ר, מתוכם 312 קמ"ר הם קרקע והשאר מים. מקור השם "אספו" בשמו השוודי של הנהר אספו, והוא הוזכר לראשונה ב-1431.
פיליפ פרנק
חייו
לצד עבודתו הנרחבת בפילוסופיה ופיזיקה, עסק רבות גם במגוון תחומים מתמטיים כחשבון וריאציות, טור פורייה, מרחבים פונקציונליים, אופטיקה גאומטרית, מכניקת הגל של שרדינגר, ויחסות. פרנק נפטר בקיימברידג', מסצ'וסטס.
מנחם מנדל משקלוב
בטבריה ובצפת
בשנת ה'תקס"ח התעוררו תלמידי הגר"א לעלות לארץ ישראל. עלייתם בוצעה בשלושה שלבים, בגל הראשון עלו תלמידי הגר"א בראשותו של הרב מנחם מנדל משקלוב. הם הגיעו לטבריה שם התגוררו כבר חסידים מעלייה קודמת, ומשם עברו להשתקע בצפת, בעקבות מחלוקות עם החסידים.
טנסנט
נכון לתחילת יולי 2020 הייתה אחת מחמש החברות הגדולות בעולם, הראשונה בתחום המדיה החברתית, והראשונה באסיה, עם שווי שוק של כ-700 מיליארד דולר.
מנחם מנדל משקלוב
בירושלים
בשנת ה'תקע"ו עקר רבי מנחם מנדל מצפת, ועלה לירושלים. לאחר מספר חודשים מנתה הקהילה החדשה כעשרים נפשות, רובם הגיעו מקהילת הפרושים בצפת. לעזיבה זו גרמה השתוקקותו של רבי מנחם מנדל לגור בציון, וזאת בניגוד לדעתו של רבי ישראל משקלוב שהיה אף הוא ממנהיגי הקהילה בצפת. לרבי מנחם מנדל הצטרף מקורבו, רבי אברהם שלמה זלמן צורף.
רבי מנחם מנדל נפטר בל' בשבט שנת ה'תקפ"ז, ונקבר בבית הקברות בהר הזיתים, ליד קברו של ה"אור החיים".
חיבוריו
רבו, הגר"א, הוסיף להתגלות אליו בארץ ישראל בחלום, ודברי תורה שמסר לו אז שולבו אף הם בספרים.
טאקט
בתרבות בת ימינו
בשנת 2001 שודר פרק בסדרת הטלוויזיה ויל וגרייס בשם "צעירים חסרי טאקט".
וינסטון צ'רצ'יל צוטט אומר: טאקט הוא האמנות לומר לאדם "לך לעזאזל" באופן כזה שהוא יצפה וייחל כבר לצאת לדרך.
מסכת כלים (כלי המקדש)
מקור הספר
המסכת נתפרסמה בספרו של המקובל רבי נפתלי הרץ בכרך מפרנקפורט עמק המלך, שנדפס באמסטרדם שנת ת"ח (1648), הוא כנראה הביא אותה מצפת בה שהה זמן רב, יחד עם קונטרסים רבים אחרים שהביא משם עם חזרתו לעירו. לדבריו: "אלו המשניות כתבו חמשה צדיקים גדולים, והם: שימור הלוי, וחזקיה, וצדקיה, וחגי הנביא, וזכריה בן עדו הנביא. והם גנזו הכלים של בית המקדש ועושר האוצרות שהיו בירושלים, ולא יתגלו עד יום בא משיח בן דוד במהרה בימינו, אמן ואמן כן יהי רצון." הצדיקים שהוא מזכיר הם אלו שנזכרו במסכת עצמה כמטמיני המטמון במקומות שונים, וכמחברי המסכת.
תוכן ומבנה המסכת
המסכת אינה מחולקת לפרקים, אלא ל-12 משניות (כפי שקרויים חלקי המשנה שבפרקי המשניות). מסופר בה על מקומות מחבוא שונים, בהם הוטמנו אוצרות המקדש על ידי שימור הלוי וחבריו, ועל ידי מלאכים שונים. לפי שמות המטמינים, הרכב האוצרות ומקומות המחבוא נראה כי מדובר באוצרות בית המקדש הראשון, אך לדעת בן-ציון לוריא בספרו על מגילת הנחושת מדובר באוצרות בית המקדש של הורדוס.
עין כחל
רוב מקומות הגניזה המוזכרים במגילה נמצאים כנראה בבבל, מקום אחד הנמצא בארץ עורר עניין רב.
דוד רשף
ביוגרפיה
עסק בקרמיקה והוציא ספר בנושא ביחד עם אשתו.
יעל קציר
יעל קציר (נולדה ב-4 בדצמבר 1942) היא היסטוריונית וקולנוענית ישראלית, לשעבר ראש החוג להיסטוריה במכללת בית ברל.
ביוגרפיה
נשואה לפיזיקאי פרופ' אברהם קציר, בנו של פרופ' אהרן קציר והם הורים לדן קציר, במאי סרטים, ופרופ' תמר קציר, ראש החוג ללקויות למידה באוניברסיטת חיפה. מתגוררת בתל אביב.
עד כלות הנשימה
הרקע ההיסטורי של הסרט
סוף שנות השישים בעולם היו מאופיינות במהפכנות; תנועות פמיניסטיות והומו-לסביות, הקרב על זכויות שחורים בארצות הברית, "האביב של פראג", ו"מרד הסטודנטים" בצרפת. בתקופה זו יש מיאוס בעיסוק בפוליטיקה, והפוליטיקה מגיעה לרחוב, כדוגמת "ילדי הפרחים". גודאר עושה את הסרט "עד כלות הנשימה" על רקע המחאה שמתחילה להישמע. הוא פועל מתוך אידאולוגיה כנה ואמונה במרכסיזם, וברצון לשנות את הסדר הבורגני הקיים ולהשמיע את קולם של מעמד הפועלים.
מרדכי בנט
ימיו הראשונים
בנט נולד בצ'ורגו שבהונגריה. אביו, אברהם בן יהודה אשכנזי, היה מצאצאי ר' צבי הירש אשכנזי, ומצד אימו היה נצר לנפתלי כ"ץ. מכיוון שגדל מגיל חמש בבית סבתו מצד אמו בניקלשבורג, נקרא בנט כשם משפחתה.
הנרי ברטר
ביוגרפיה
לקדם אירוויזיון 1982 הוא הלחין ועיבד את שירה של ירדנה ארזי "מוזיקה נשארת" שהשתתף בתחרות, וסיים במקום השני. השיר הופיע באלבום הבכורה של ירדנה ארזי. בדצמבר אותה שנה הלחין את שירה של ארזי "מילה קטנה" שזכה במקום הראשון בפסטיגל מספר 2.
מרדכי בנט
פטירתו
הרב בנט נפטר בי"ג באב תקפ"ט (12 באוגוסט 1829), בעת שהותו בעיר המרחצאות קרלסבד, והוא בן 76. בתחילה נקבר בליכטנשטט הסמוכה על תנאי שיוכלו להעבירו. משפחתו ובני עירו ניקלשבורג ביקשו להעביר את עצמותיו לעירם, שבה קבורים משפחתו ורבו הרב שמואל שמלקא, אשר הרב ביקש להיקבר על ידו. אנשי ליכטנשטט התנגדו. לאחר דיון והיתר של החת"ם סופר ורבנים נוספים, ולאחר קבלת רישיון מהשלטונות, הועבר הקבר לניקלשבורג, באדר 1830 . נאמר כי הרב מרדכי בנעט ציווה קודם מותו שאם יצטרכו דבר ישתטחו על קברו.
הנרי ברטר
ביוגרפיה
בשנת 2021 שיחק בסדרה "הד קולך" בכאן 11.
סקסארד
היסטוריה
העיר מוזכרת בפעם הראשונה בשנת 1015. בלה הראשון מלך הונגריה ייסד את המנזר הבנדיקטי של העיר ב-1061.
עד מלחמת העולם ה-2
במהפכת 1848 רבים מהצעירים היהודים התנדבו לצבאו של לאיוש קושוט ושלושה רופאים יהודים אף טפלו בפצועים בחזית במסירות גדולה.
ב-1919 פרץ גל אנטישמי בעיר ובפוגרום שביצעה כנופיה אנטישמית שנכנסה לעיר נהרגו 6 יהודים ו-20 נפצעו.
מקהייל
מקהייל (באנגלית: McHale) הוא שם משפחה.
Low (שיר)
רשימת רצועות
תקליטור סינגל אירופאי
אנתרופולוגיה תרבותית
הרעיון האנתרופולוגי העומד מאחורי המונח תרבות משקף לעיתים תגובה כנגד שיח מערבי מוקדם המבוסס על הניגוד שבין התרבות ובין הטבע, ולפיו ישנם אנשים החיים במצב הטבעי. אנתרופולוגים טוענים שהתרבות היא "טבע האדם" ושלכל בני האדם יש יכולת לסווג ניסיונות, לקלוט סמלים מוסווים וללמד ולהעביר סמלים אלו לאחרים. מאחר שאנשים רוכשים תרבות תוך כדי למידה (תהליך של תִרבּות וחִברות), אנשים המתגוררים במקומות שונים או בנסיבות חיים שונות עשויים לפתח תרבויות שונות. בנוסף, אנתרופולוגים הצביעו על כך שהודות לתרבות, אנשים יכולים להסתגל לסביבה שלהם בדרך שאינה מורשת, כך שלאנשים שחיים בסביבות שונות תהייה על פי רוב תרבות שונה. תאוריות אנתרופולוגיות רבות מקורן בדיון על אודות הקשר שבין המקומי (תרבות מסוימת) ובין הגלובלי (טבע האדם האוניברסלי, או הקשר שבין בני אדם במקומות שונים ובנסיבות שונות).
קווינטוס סרטוריוס
חייו
חזרתו של סולה לאיטליה בשנת 83 לפנה"ס מהמזרח הביאה לפריצתה המחודשת של מלחמת האזרחים וסרטוריוס, ששימש כפראיטור, נשלח לאטרוריה לגייס חיילים ומשם לספרד, שעליה מונה כנציב. לאחר מפלת הפופולרים במלחמה באיטליה שלח סולה לספרד את אניוס לוסקוס בראשותו של צבא וסרטוריוס ברח מפניו למאוריטניה.
למרות מאבקו העיקש של נציג השלטון מטלוס פיוס, שנשלח להיספניה כבר בשנת 79 לפנה"ס, סרטוריוס שלט למעשה באופן מוחלט בחלקים גדולים בחצי האי האיברי עד לשנת 77 לפנה"ס. בשנה זו הגיע לחצי האי פומפיוס בראש צבא גדול וחבר לכוחות האחרים של רומא באזור. הלחץ הצבאי הכביר שהופעל על סרטוריוס אילץ אותו להימנע בדרך כלל מעימות חזיתי עם כוחות השלטון הרומאי ולנקוט בטקטיקות גרילה. במשך חמש שנים הצליח סרטוריוס להדוף את כוחותיו של פומפיוס אולם מצב המלחמה המתמיד הוביל להתדרדרות מתמשכת במעמדו בקרב תומכיו והשטח עליו שלט הלך וקטן. בסופו של דבר הוא נרצח בשנת 72 לפנה"ס בקנוניה על ידי קצינים מצבאו שלו.
טרנספוזון
דוגמאות
טרנספוזונים בחיידק נושאים בדרך-כלל גן אחר נוסף לטרנספוזאז. לעיתים מקודד הגן הנוסף עמידות לאנטיביוטיקה. בחיידקים, טרנספוזונים יכולים לקפוץ מהכרומוזום לפלסמיד ולהפך, ובכך לאפשר הפיכה תמידית של זנים חדשים לעמידים לאנטיביוטיקה.
מלכות האלוהים שוכנת בתוכך
מהטמה גנדי מספר בספרו אוטוביוגרפיה או סיפור ניסויי עם האמת כי ספרו זה של טולסטוי המם אותו, והיה אחת משלוש ההשפעות המודרניות החשובות ביותר על חייו. בהמשך התכתבו השניים, וגנדי מימש את האסטרטגיה למאבק לא אלים שטולסטוי יעץ להודים לנקוט בו, כדי להשתחרר מן הכיבוש הבריטי.
פורט המילטון
טרום הקמה
הפוטנציאל של הנקודה האסטרטגית בקצה ברוקלין נוצל כבר במהלך מלחמת העצמאות של ארצות הברית כשסוללת תותחים אמריקאית התבצרה במקום ופתחה באש על שיירת אוניות בריטיות שעברו במיצר.
הקמת המבצר
בעקבות מלחמת 1812, במהלכה התמודדה ארצות הברית עם תקיפות ימיות, נפלה ההחלטה בממשלה להשקיע בחיזוק קווי ההגנה לאורך החופים. למהלך זה, שנקראה "הקמת קו ההגנה הימי השלישי", הקצתה הממשלה כ-800,000 דולר.
משה אברהם יפה
במלחמת העולם השנייה
עם פרוץ מלחמת העולם השנייה, משה יפה השתוקק לקחת חלק במאמץ ההגנתי. הוא עבר ממוסד למוסד בשלטון הבריטי ודרש תפקיד. בסופו של דבר התנדב לשרת כקצין בארגון מכבי האש, שהיה הארגון הפעיל ביותר בהגנה על העורף המופגז בימי המלחמה. בשנת 1940 נפצע קשה בעת מילוי תפקיד זה, תוך פעולת הצלה - כאשר שהה בקרבת תחנת דלק בשעת הפצצה גרמנית, כתוצאה מהכוויות הקשות אושפז חודשיים בבית חולים.
הודו ובורמה
בשנת 1944 מונה לכהן כרב הראשי לכוחות הצבאיים של בעלות הברית בדרום-מזרח אסיה. במסגרת תפקיד זה שירת בחזיתות הודו ובורמה בדרגת מייג'ור. תוך ביצוע תפקיד זה היה אחראי יפה על חיילים הפזורים במרחב גאוגרפי נרחב, ובמסגרת תפקידו היה צריך לנסוע מאות קילומטרים כדי להגיע גם לחיילים ספורים המפוזרים ביחידות שונות. תפקידו של יפה, לא היה רק דתי: אצל החיילים היהודיים הוא מילא גם תפקיד פסיכולוגי, מטרתו של משה אברהם יפה הייתה להעצים את רוח החיילים.
ראש וייר
היסטוריה
לארסן חשב כי מדובר באי ולא בלשון היבשה, וכאשר האזור מופה נשמר השם שנתן לארסן, וניתן לחצי האי.
קשקול
לאחר שהקינוח קר, ניתן לקשט אותו בעזרת קוקוס או פיסטוק טחונים.
למת החמישה
הלמה הראשונה
אפשר לשים לב שבאף מקום בהוכחה אין שימוש בחילופיות הפעולה (סמנטית, אפשר לכתוב אותם הוכחות עם פעולת כפל במקום חיבור).
רחוב יוספטל (בת ים)
רחוב יוספטל הוא אחד מהרחובות הראשיים והארוכים בעיר בת ים ואחד מצירי התחבורה הארוכים בחולון-בת ים. אורכו של הרחוב הוא כ-2.53 קילומטרים. הרחוב מתחיל בקצה המערבי של בת ים ליד הטיילת ומגיע עד המפגש עם נתיבי איילון במחלף יוספטל שבקצה המזרחי של העיר, בגבולה עם חולון. הרחוב ממשיך בחולון בשמות אליעזר הופיין, גולדה מאיר, אלופי צה"ל והמלאכה עד לסיומו בצומת טמפו במפגש עם דרך השבעה.
העימותים בגבול ישראל–רצועת עזה (2018–2021)
ב־30 במרץ 2018 החלה סדרת עימותים, שכללו הפגנות המוניות ברצועת עזה, ליד הגבול הישראלי. הפגנות ומהומות אלו, הנקראות בפי הפלסטינים "צעדת השיבה הגדולה" (בערבית: مسيرة العودة الكبرى) קוראות להתיר לפליטים פלסטינים ולצאצאיהם לשוב לשטח ישראל. ההפגנות נועדו להפגין גם נגד הסגר על רצועת עזה ומעבר שגרירות ארצות הברית בישראל מתל אביב לירושלים. במסגרת ההפגנות מתעמתים פעילים ומחבלים פלסטינים עם כוחות צה"ל בסמוך לגדר המערכת סביב רצועת עזה. אלפי פלסטינים מתקרבים לגדר, תוך שחלקם מיידים אבנים, ומשליכים בקבוקי תבערה ומטעני חבלה. במקביל מעת לעת נערכים ניסיונות לחבל בגדר ולעבור אותה אל הצד הישראלי וכן ירי נגד כוחות צה"ל ששומרים על הגבול, בחסות האלימות.
אוגוסט 2018
המשא ומתן בין ישראל לחמאס, בתיווכה של מצרים, הוביל לרגיעה מסוימת, שבעקבותיה פתחה ישראל את מעבר כרם שלום לכניסת סחורות לרצועת עזה, והרחיבה לתשעה מיילים ימיים את האזור המותר בדיג לדייגי רצועת עזה.
ההסברה והמערכה התקשורתית בעת העימותים
סיקור העימותים באמצעי התקשורת בעולם כלל ביקורת על ישראל, שהגיעה לשיאה ב־14 במאי, בעקבות הריגתם של יותר מ־60 פלסטינים. גם מדינות אחדות מתחו ביקורת על ישראל, ובלטו בכך טורקיה ודרום אפריקה, שהחזירו את שגריריהן מישראל. ארגוני זכויות אדם ישראליים ובינלאומיים, כולל בצלם, Human Rights Watch, ואמנסטי אינטרנשיונל, גינו את ישראל על הרג הפלסטינים.
אלכסנדר פופ
אלכסנדר פופ (באנגלית: Alexander Pope; 21 במאי 1688 - 30 במאי 1744), מגדולי המשוררים האנגלים של המאה ה-18. ידוע במיוחד בזכות מסותיו בחרוזים, תרגומיו ליצירותיו של הומרוס, והסאטירות שלו. שורות רבות משיריו נעשו מטבעות-לשון שגורות בשפה האנגלית. שירו הדידקטי "מסה על האדם", מה שנחשב במאה ה-18 ליצירת המופת שלו, הוערצה בזמנו על ידי אישים רבים, ביניהם קאנט.
העימותים בגבול ישראל–רצועת עזה (2018–2021)
ההסברה והמערכה התקשורתית בעת העימותים
ב-28 בפברואר 2019 ועדת החקירה של מועצת זכויות האדם של האו"ם פרסמה את ממצאיה לפיה 183 פלסטינים נהרגו באירועים ממרץ עד דצמבר 2018, בהם 35 ילדים, אשה, שני עיתונאים ושלושה פרמדיקים. על פי חברת הוועדה שרה חוסיין, ירו חיילי צה"ל בכוונה בילדים ועיתונאים. מסקנות הדו"ח הן כי ייתכן ופעולות צה"ל מהוות פשעי מלחמה, ואף פשעים כנגד האנושות. בנימין נתניהו דחה את הדו"ח על הסף ואמר כי הוא צבוע ושקרי. השליח האמריקאי למזרח התיכון, ג'ייסון גרינבלט, דחה את הדו"ח, גינה את מועצת זכויות האדם והטיל על חמאס את האחריות לאלימות בגבול.
אלכסנדר פופ
קורות חיים
פופ נולד ב-1688 בלונדון להורים קתולים. חודשים מעטים לאחר לידתו אירעה המהפכה המהוללת שסילקה סופית את הקתולים מעמדות השפעה באנגליה. כקתולי נשללו מפופ הצעיר הזכות ללמוד באוניברסיטה והאפשרות לקבל חסות של פטרון. קשיים אלה עודדו אותו לבנות את עתידו ואת מעמדו במו ידיו: כנער הקדיש את זמנו לקריאה, כמתבגר יצר קשרי ידידות עם סופרים ומבקרים, וכגבר צעיר הבטיח לעצמו עצמאות כלכלית לכל חייו בזכות הצלחתם המסחרית של תרגומיו ליצירות הומרוס.
זכויות בעלי חיים
מושג
במובן הרחב, המושג 'זכויות בעלי חיים' מגדיר את כלל העיסוק האתי במעמדם המוסרי של בעלי החיים, וכולל גם תאוריות שאינן עוסקות בזכויות ואף נמצאות במתח מול המושג 'זכויות'. כזו היא הגישה התועלתנית שניסח הפילוסוף פיטר סינגר בספרו 'שחרור בעלי חיים'. פיטר סינגר, נתפס כאבי התנועה לזכויות בעלי חיים, אף על פי שהוא מבסס את טיעוניו על תאוריה תועלתנית ולא על תאוריה של זכויות. תחת מובן רחב זה, ניתן להכליל שלל גישות מוסריות שדוגלות בהתחשבות מוסרית בבעלי חיים כגון רווחת בעלי חיים והגנת בעלי חיים וכן גישות נוספות שהתפתחו לפני או בסתירה לפילוסופיה בנושא זכויות בכלל, וזכויות בעלי חיים בפרט.
התייחסויות מודרניות מוקדמות
ההתייחסות הרצינית הראשונה למעמדם של בעלי חיים בפילוסופיה המערבית, נעשתה על ידי ג'רמי בנת'ם, אבי תורת התועלתנות, אשר כתב בספרו "הקדמה לעקרונות המוסר והחקיקה" (1781):
פיטר סינגר
ב-1975, יצא לאור ספרו של פיטר סינגר, "שחרור בעלי-החיים", שהיה נקודת תפנית משמעותית בתחום ההגנה על בעלי חיים, ונחשב גם כיום לאחד הספרים החשובים ביותר בתחום. סינגר, בהסתמך על המסורת התועלתנית של בנתהם, טען שלא ניתן להצדיק פגיעה בזולת למען קידום האינטרס שלנו, כאשר הפגיעה היא קשה יותר מאשר האינטרס שאותו אנו באים לקדם. עם זאת, ביחסנו אל בעלי-החיים, החברה מצדיקה פגיעה קשה וחמורה ביותר אפילו בשם האינטרסים האנושיים הזניחים ביותר.
המשפט הישראלי
חוק צער בעלי חיים (ניסויים בבעלי חיים) מסדיר את נושא הניסויים בבעלי חיים בישראל. מכוח החוק קמה בשנת 1995 המועצה לניסויים בבעלי חיים, שהיא הגוף המרכזי הממונה על ניסויים בבעלי חיים בישראל. תפקידיה העיקריים של המועצה הם לקבוע כללים בנוגע לעריכת ניסויים בבעלי חיים ורישוי מוסדות שיערכו ניסויים בבעלי חיים. פעילי זכויות בעלי-החיים טוענים כנגד המועצה שרוב מוחלט של חברי המועצה הם נציגים של גופים העורכים ניסויים בבעלי חיים, או המייצגים קבוצות אינטרסים המעוניינות בניסויים כאלו במגבלות מזעריות. כמו כן נטען שרבים מהנציגים עורכים ניסויים בבעלי חיים בפועל או אף אחראים על נושא הניסויים בבעלי חיים במוסדות שבהם הם עובדים.
חרם צרכני
בהתאם לכך, מעודדים פעילים לזכויות בעלי חיים גם מעבר לאורח-חיים צמחוני וטבעוני, על ידי הסברה לציבור וחשיפת מידע על הפגיעה בבעלי חיים במשקים מתועשים בהם מגודלים בעלי-החיים. לעיתים מנסים פעילי זכויות בעלי-החיים לחזק את טענתם על ידי כך שהם פועלים לקידום צמחונות לא רק מההיבט המוסרי, אלא גם בטיעונים בריאותיים, אקולוגיים וכלכליים.
ישראל
בשנת 2005, קמה עמותת שב"י (שחרור בעלי חיים ישראל). עיקר פעילות העמותה הוא קיום משמרות מחאה קבועות ודוכני הסברה רבים. העמותה מתמקדת בעיקר במאבק נגד תעשיית המזון מהחי.
ב-2014 זכתה פעילת זכויות בעלי חיים, טל גלבוע, בגמר העונה השישית של תוכנית המציאות האח הגדול. במהלך התוכנית הטיפה גלבוע לטבעונות והשפיעה באופן ניכר בנושא על צופי התוכנית. טל הבטיחה שחלק נכבד מסכומי הזכייה ייתרמו ל"חוות החופש" הישראלית. ב-20 בספטמבר 2014 התקיים בתל אביב "מצעד בעלי החיים" בו השתתפו 5,000 בני אדם.
ב-9 בספטמבר 2017 התקיים בתל אביב מצעד בעלי החיים הגדול בעולם ובו השתתפו 15,000–30,000 מפגינים וארגוני בעלי חיים רבים. בדצמבר 2017 הכתיר האינדיפנדנט את תל אביב כ"בירת הטבעונות העולמית".
אנטוניו אנריקס גומס
תולדות חייו
בנסיבות אלו של ההצלחה הכלכלית שהייתה לחברת האנוסים מפורטוגל בספרד, היה בהם פחד גדול מהלשנה בפני האינקוויזיציה. בשנת 1636 ברח אנריקו גומס לצרפת דרך "נתיב החזירים", כיוון שהאינקוויזיציה החלה לחשוד ביהדותו. החוקר Michael McGaha חולק על כך וחושב שבריחתו נבעה מהעובדה שבספרו, (El siglo pitagorico y vida de don Gregorio Guadana (The Pythagorean Century Life of Gregorio Scythe הוא בקר בחריפות את Gaspar de Guzmán ה-"רוזן-דוכס" דה אוליוורס, שהיה מועדף של פליפה הרביעי, מלך ספרד, וכן את הקרדינל הראשי של ספרד Don Gil de Albornoz. אנריקו גומס עזב לצרפת עם כל רכושו ונעשה מנהיג בקהילת האנוסים (crypto-Jewish) בבורדו. הוא התיישב בעיר בבית שהיה שייך לדודו, ויצר שותפות עסקית עם בן דודו Francisco Luis Enriquez de Mora, שעבר לצרפת כמה שנים קודם לכן. בבורדו הוא פרסם מספר יצירות חדשות. קהילת האנוסים שבאו לצרפת מפורטוגל וספרד התפתחה בהיותה חופשית ממעקב והעשירה גם את הקהילה הנוצרית. אנריקו גומס נהנה מהחופש שאפשר לו לחזור באופן רשמי ליהדותו. על פי פרופ' הלינקס השתייך גומס בבורדו, ביחד עם בן דודו לואיס אנריקו דה-מורה, לקבוצה של נוצרים חדשים שנקראו "האומה הפורטוגזית". נמצאה תעודה שהוצאה על שם ה"אומה הפורטוגזית" שבה שלמו השניים בשנת 1641 מס בסך של 1225 Livres. בשנת 1644 השתקעו אנריקו גומס ובן דודו פרנציסקוס דה מורה, ברואן שהייתה גם מרכז תרבותי חשוב והתערו היטב בקהילה מבוססת של אנוסים. משם הם נהלו עסקי הברחות בין צרפת לספרד. במדריד היה להם איש קש בשם Constantino Ortiz de Urbina שהיה מהנוצרים הוותיקים, השתייך לאינקוויזיציה ובנוסף היה נשוי לקתרינה בתו הבכורה של גומס מנישואיו בספרד. באופן כזה יכלו שני הדודנים להרחיב את עסקיהם עד לאמריקה הלטינית ולהיות נציגיהם של סוחרים צרפתיים ויהודים אנוסים וכן גם שותפים יהודים מאמסטרדם והמבורג. ברואן הוא בא בברית הנישואין עם מרגרט בתו של תושב המקום בשם אלונסו רומירו. מדיניות השליט בצרפת בתקופה זו הייתה סובלנית יותר מזו של השליטים הספרדים אנריקו וגומס יכול היה להרשות לעצמו כמה שנים של שקט והצלחה בפעילותיו האינטלקטואליות ובמסחר שבו עסק, אולם נשמתו נשארה קשורה כל הזמן למולדתו ספרד ובצרפת הרגיש כזר. בשלהי 1649 עזבו שני הדודנים את חברת ההברחות המשגשגת שלהם, הותירו מאחור את משפחותיהם וחזרו לספרד, הקימו שם מחסנים לסחורתם תחת שמות בדויים. לאחר תקופת מה, פרנסיסקוס דה מורה היגר לפרו ואילו אנתוניו גומס השתקע בגרנדה ובשנת 1651 עבר לסביליה. שם חי תחת שם בדוי של אציל בשם Don Fernando de Zárate, ביחד עם בת זוג צעירה מגראנדה בשם Maria Felipa Sickles. תחת שמו הבדוי הוא המשיך לכתוב קומדיות ויצירות אחרות. משך שתים-עשרה שנה הוא הצליח לחמוק מציפורני האינקוויזיציה. משזו לא הצליחה למצאו, שרפו באופן סמלי בכיכר העיר בובה בדמותו. למעשה דמותו נשרפה פעמיים, פעם בטולדו בשנת 1651 ופעם שנייה בסביליה בשנת 1660. כך שייתכן שגומס עצמו בתחפושתו כ-Don Fernando de Zárate היה עד לשריפה זו. לבסוף ב-21 בספטמבר שנת 1661 אחד ממלשיני האינקוויזיציה זיהה אותו והוא נעצר במפתיע בביתו. בבית הסוהר הוא הודה בזהותו האמיתית ובקיום מנהגי היהדות בעת שהותו בצרפת. אנריקו גומס מת זמן קצר לפני תום משפטו.
שירה
רוב השירים מתארים את התנאים הטרגיים של חייו, ומאופיינים בנוסטלגיה ובקשה מתמדת ונואשת להכרה בכבוד המגיע לו לפי דעתו. הוא מנסה ביצירותיו הספרותיות להחיות את המציאות של החברה בימיו, חברה שדחתה אותו והענישה אותו בשל היותו מצאצאי האנוסים, ולא כיבדה את כישרונו וניסיונו היצירתי. דמויותיו מאופיינות ברבגוניות של קולותיהם שכולן סובלות ומתלוננות על מר גורלם. בין הנושאים המובהקים בשירתו מופיעים גם חטאי האינקוויזיציה ואכזריות פעולתה והכיסופים למולדתו ספרד רוב היצירה הפואטית שלו מרוכזת ב- Academies Morales of the Muses Bordeaux 1642 ספר שמכיל תשעים ושניים שירים וארבעה מחזות.
שבתי שפטל בן עקיבא הלוי הורוביץ
ביוגרפיה
מלבד ספרו העיקרי כתב ספר נוסף - "נשמת שבתי הלוי", שמטרתו לתרץ קושיות שהקשו קוראי ספרו הראשון על התפיסה שנשמת האדם היא ניצוץ אלוהי. לפי סדר הדורות חיבר פירוש על מורה הנבוכים לרמב"ם שכנראה אבד.
מלחמת האופיום הראשונה
סוף המלחמה ותוצאותיה
סופה הרשמי של המלחמה הגיע עם החתימה על חוזה נאנקינג אשר חייב את הסינים לאפשר לבריטים סחר חופשי במדינה, סיפח את הונג קונג לבריטניה והתיר לבריטים לקבל בעלות על חמישה נמלים בסין: גואנגג'ואו, אמוי (כיום שיאמן), פוזו, שאנגחאי ונינגפו (כיום נינגבו).
הקלות בה הביסו הבריטים את הכוחות הסיניים העיבה על יוקרתה של שושלת צ'ינג, והייתה אחד הגורמים למרד טאי פינג (1850–1862). למנצחים, לעומת זאת, סלל הניצחון במלחמה את הדרך לפתיחת השוק והחברה הסיניים למטרותיהם המיסיונריות של הבריטים ומטרותיהן הכלכליות של מעצמות אירופה.
אנדרס פוג ראסמוסן
חבר פרלמנט ושר
ראסמוסן נולד בשנת 1953 והיה פעיל פוליטי כל ימי חייו. הוא נשא משרות שונות בממשלה ובאופוזיציה לאורך כל חייו המקצועיים. בשנת 1978 הוא נכנס לראשונה לפרלמנט הדני, הפולקטינג. בשנים 1987–1990 היה שר המיסוי ומשנת 1990 היה שר הכלכלה והמיסוי, בממשלתו השמרנית של פול שלוטר. בשנת 1992 התפטר ראסמוסן מכהונתו כשר לאחר שחקירת בית משפט קבעה שמידע שמסר לפרלמנט לא היה שלם ומדויק. ראסמוסן חלק על מסקנות הוועדה, אך אל מול איום בהצבעת אי-אמון, החליט להתפטר מתפקידו בעצמו.
עין דארה (אתר ארכאולוגי)
ארכאולוגיה
בין השנים 1975–1992 ניהל עלי אבו אסף מרשות החפירות הסורית 16 עונות חפירה באקרופוליס והתמקד בחשיפת המקדש באתר. ממצאי חפירותיו התפרסמו רק ב-1990 בהוצאה בגרמנית.
היסטוריה
גודלו של האתר בשיא פריחתו, כ-240 דונם מצביעים על עיר גדולה ושוקקת חיים. על פי מקדמים דמוגרפיים מקובלים לאותה תקופה ביישוב עירוני (20–30 נפש לדונם), מוערכת האוכלוסייה שם בכ-4,000-6,000 תושבים. לאור גודלה, ובעיקר בהשוואה לעיר מרכזית אחרת באותה תקופה באתר תל-טאיינאט (138 דונם), הציעו חלק מחוקרי התקופה לזהות את האתר כעיר הבירה של ממלכת פתין – קינאולה, אולם אין בנושא זה אחדות דעים ותל טאיינאט עדיין נחשב לזיהוי המוערך של העיר.
מבנה המקדש
אף שהמקדש בנוי על אדמה שטוחה, מבנהו בנוי למעשה על הגבהה מדורגת שניכרת בשלושת מדרגות הכניסה, שלושת מדרגות המעבר מהחלל הראשון לשני וממנו לבמה. מרצפות הגיר לפני הכניסה הראשית מדרגות הכניסה הראשית מעוטרות בזוג טביעות רגל יחפות ענקיות. מרצפת אבן הגיר בפתח, לאחר המדרגות, מעוטרת גם בטביעת רגל שמאל באותו גודל, ומרצפת אבן הגיר בכניסה לחלל השני מעוטרת בטביעה דומה, של רגל ימין. בחזית הבניין, משני צידי הכניסה, שני עמודי בזלת, ככל הנראה לתמיכה בגג אכסדרת כניסה. ליד המקדש נמצאו פסלי אריות מונומנטליים, אולם לא ברור היכן אלה היו ביחס למבנה, או בתוכו.
סילביה טמאלה
סילביה רוסילה טאמלה (נולדה ב-1967) היא פעילת זכויות אדם וסופרת אוגנדית, שהשפיעה על החשיבה הביקורתית ברמה הלאומית והבינלאומית. טמאלה הייתה ממובילות המחאה הפמיניסטית באוגנדה, והדיקאנית האישה הראשונה בפקולטה למשפטים באוניברסיטת מקררי, שבאוגנדה.
הקינה על מות ישו (מאנטנייה)
הציור, בגובה של 61 ס"מ וברוחב של 81 ס"מ, מתאר את גופתו של ישו המונחת על מיטה או לוח עבה וראשה שעון על כרית. פלג גופו התחתון עטוף בסדין לבן. לצד הגופה מתוארים ראשיהם של מרים ושל יוחנן בן זבדי, משליחיו של ישו. מאנטניה בחר לתאר את ההתרחשות מנקודת מבט נמוכה במיוחד. הצופה מביט על גופתו של ישו מבעד לכפות הרגלים ולאזור האגן המכוסה בבד. הדבר נוצר בעזרת יצירת נקודת מגוז נמוכה, היוצרת קרבה בין הצופה לדמות. כפות רגליו של ישו וידיו, הקרובות לצופה, מציגות את פצעי הצליבה ופניו של ישו מתוארות בריאליזם בולט. בשונה מתיאורים בעלי נושא דומה מן התקופה ממעיט מאנטנייה בתיאור האבל של הדמויות מן הברית החדשה על ידי דחיקתן לשולי הקומפוזיציה.
Cold Shoulder
רקע
מתופף להקת ג'מירוקוואי, סטוארט זנדר, מתופף בשיר. מארק רונסון הוסיף את השיר למסע הופעותיו באותה השנה. אדל ביצעה את השיר בתוכנית Friday Night with Jools Holland ב-8 בפברואר 2008 וב"סאטרדיי נייט לייב" ב-18 באוקטובר 2008.
אילן חת
ביוגרפיה
אילן חת נולד בחיפה, למד בבית הספר "חוגים" והיה חבר גרעין "גדיש" של תנועת הצופים. שירת בנח"ל המוצנח ובשירות המילואים בחטיבה 55. לחם ונפצע בעמק דותן במלחמת ששת הימים. למד מיקרוביולוגיה בפקולטה לחקלאות של האוניברסיטה העברית בירושלים. בשנת 1969 התמנה למרצה באוניברסיטה העברית ובהמשך היה פרופסור מן המניין בפקולטה לחקלאות. הוא כיהן כמנהל המייסד של "מרכז מינרבה לביוטכנולוגיה חקלאית" (1983–1986), דיקן הפקולטה לחקלאות (1986–1989) ובמשך עשור כסגן נשיא האוניברסיטה יושב ראש הרשות למחקר ופיתוח.
טולבגיה
טולבגיה (שם מדעי: Tulbaghia) נקרא גם שום הבר או שום אפריקאי, הוא סוג של צמח בעל פרחים ממשפחת הנרקיסיים. זהו אחד משני סוגים יחידים בשבט טולבגים שתחת תת-משפחת השומים. הסוג נקרא על שם רייק טולבאג, מושל כף התקווה הטובה בין השנים 1751 ל-1771.
תיאור
טולבגיה הוא סוג של גאופיט רב-שנתי עשבוני פורח, המלבלב מהאביב עד הסתיו. העלים סרגליים, ארוכים, צרים וזקופים, גדלים לאורך של כ-40 סנטימטרים וצומחים מבסיס בצל.
מתחם הבורסה
מועדוני החשפנות שפעלו במתחם
באוגוסט 2017 קבע בית המשפט המחוזי כי יש לסגור את מועדוני החשפנות שנותרו במתחם הבורסה, מכיוון שתוכנית בניין עיר למתחם מאפשרת להפעיל בו מועדוני בידור, אך מופעי חשפנות אינם נחשבים "בידור" מכיוון שכרוכים בהם "ביזוי, החפצת נשים ופגיעה בכבודן".
מגדלי הבורסה ליהלומים
מתחם בורסת היהלומים נקרא "קריית משה שניצר" על שם משה שניצר, מחלוצי תעשיית היהלומים בישראל.
גלקסי (ביולוגיה חישובית)
שימושים
גלקסי תומכת במגוון פורמטים האופייניים לתוכנות ביואינפורמטיות, ובהמרה בין הפורמטים השונים. התוכנה כוללת ממשק המאפשר לעשות מניפולציות לטקסט. דבר זה מאפשר לחוקרים לסדר נתונים כראות עיניהם ללא צורך בתכנות מחשבים.
שקיפות
גלקסי תומכת בשקיפות במחקר המדעי, על ידי-כך שהתוכנה מאפשרת שיתוף פריטים עם הציבור או עם משתמשים ספציפיים. ניתן לבחון פריטים משותפים, להריץ מחדש, להתאים לדרישות חדשות ועוד.
פריטי גלקסי: היסטוריות, תכנוני עבודה, סדרות נתונים ודפים
פריטי גלקסי כוללים כל דבר שניתן לשמור ולשתף דרך התוכנה.
קהל חסידי ירושלים
תולדות הקהילה
המנהיג בפועל של הקהילה היה הרב יוסף ציינווירט (נפטר ד' בחשוון ה'תשע"ג) שעד אז היה ר"מ בישיבת איתרי ולפני כן היה ראש ישיבת קרלין וראש החבורה בקרלין. בין הפורשים בלט גם הרב חיים אורי פריינד, לימים דיין בעדה החרדית.
21 Reasons
וידאו קליפ
בזמן יציאת השיר, דאו אישר שלא צולם ווידאו קליפ לשיר, וכי הוא פתח לעבוד על אחד, כל עוד הוא לא רוקד בו. ב-29 באפריל 2022, יצא ווידאו קליפ לירי של השיר. ווידאו קליפ לירי שני, בגרסה האקוסטית של השיר, יצא ב-27 במאי 2022. לבסוף, הווידאו קליפ הרשמי של השיר, שצולם באיביזה, יצא ב-1 ביולי 2022.
Sleeping Awake
וידאו קליפ
שתי המציאויות נראות כהשקפה אחת של השנייה, הם נעים באותו אופן אחד של השני בהשקפה כל הזמן אך הם לא רואים אחד את השני, הלהקה שנמצאת במטריקס מנגנות על כלי נגינה המותאמים לאנשים המנגנים ביד שמאל על מנת להראות כי זו באמת השקפה. בסוף הסרטון, שלושת המילים האחרונות מנפצות את המראה שמפרידה בין שני החדרים, ובכך מאפשרות לשתי הלהקות לראות אחת את השנייה.
אולימפיאדת בייג'ינג (2008)
המתקנים
עבור התחרויות נבנה הפארק האולימפי. טקס הפתיחה וטקס הסיום וכן תחרויות האתלטיקה נערכו באצטדיון הלאומי בייג'ינג, שהוקם בשנת 2003 במרכז הפארק האולימפי. אצטדיון זה מכיל 91,000 מושבים. הספורטאים, המאמנים וחברי המשלחות האחרים שוכנו בכפר האולימפי שבפארק ותחרויות ענפי ספורט המים נערכו במרכז ענפי ספורט המים הלאומי בייג'ינג, אשר נמצא אף הוא בפארק.
תחרויות
לראשונה התקיימו תחרויות בשחייה במים פתוחים (10 ק"מ), ריצת 3000 מ' מכשולים לנשים, אופני BMX ותחרות קבוצתית בטניס שולחן. לעומת זאת הוצאו מהתוכנית שתי תחרויות בקליעה, תחרויות נגד השעון באופני מסלול, וזוגות בטניס שולחן. בסיוף החליפו תחרויות קבוצתיות ברומח וחרב לנשים את התחרויות ברומח לגברים ודקר לנשים.
סיקור מקוון
על פי הערכות אולימפיאדת בייג'ינג הייתה המסוקרת ביותר בעידן המקוון. באירופה אישר איגוד השידור האירופי שידורים חיים וכותרות מהמשחקים לכל מדינה החברה באיגוד, בשטחה, באתר eurovisionsports.tv.
אתלטיקה
האצטדיון הלאומי בייג'ינג אירח את ענף האתלטיקה במשחקים. בתחרויות האתלטיקה נקבעו 5 שיאי עולם חדשים. לראשונה זה שנים רבות ארצות הברית לא זכתה באף אחת מריצות הספרינט (100 ו-200 מטרים) לגברים ונשים שבכולן זכתה ג'מייקה. למרות זאת ארצות הברית הובילה במספר מדליות הזהב ומספר המדליות הכולל עם 7 מדליות זהב ו-23 מדליות בסך הכול. הבולטות אחריה בדירוג המדליות באתלטיקה: רוסיה שזכתה ב-6 מדליות זהב ו-18 מדליות בסך הכול, ג'מייקה שזכתה ב-6 מדליות זהב ו-11 בסך הכול, קניה שזכתה ב-5 זהב ו-14 בסך הכול ואתיופיה שזכתה ב-4 מדליות זהב ו-7 בסך הכול. שתי האחרונות שלטו בריצות הארוכות.
ההתנגדות לקיום האולימפיאדה בסין
לקראת תחילת המשחקים האולימפיים, העריכו מומחים ואף האינטרפול, שהמשחקים עשוים להוות יעד להתקפות טרור של קבוצות קיצוניות ביניהן אל-קאעידה. ואמנם בתקופה שלפני האולימפיאדה התקיימו מספר פיגועים במערב סין. אחד כשבועיים לפני במרכז העיר קונמינג, במחוז יונאן בדרום מערב סין בשני אוטובוסים, והשני ארבעה ימים לפני פתיחת המשחקים במחוז הצפון-מערבי שינז'יאנג, פיגוע שנהרגו בו 16 שוטרים ונפצעו 16 נוספים. עם זאת באזור התחרויות נפרסו מספר גדול מאוד של שוטרים וחיילים ונשמר השקט והסדר ברחובות.
יוסף כוג'הינוף
קורות חיים
בנו בן ציון היה יו"ר הקהילה הבוכרית בישראל. תלמידיו היו הרב דוד אמינוף, הרב יעקב קייקוב והרב ידידיה עלהיוף שהנהיגו את הקהילה בסמרקנד לאחר עלייתו לישראל. על שמו הוקם "בית הכנסת מהרי"ך" בדרום תל אביב.
ג'ון דזמונד ברנל
אוניברסיטת קיימברידג' (1927–1937)
באפריל 1933 פרסם ברנל יחד עם רלף פאולר (Ralph Howard Fowler), פיזיקאי שהיה חתנו של רתרפורד, את אחד המחקרים הראשונים על המבנה האטומי של המים. השניים היו הראשונים לשער את המרחק הנכון של הקשר O-H (חמצן-מימן). מחקר זה הוצג בכנס שנערך במכון המלכותי, שאותו עזר ברנל לארגן. מחקר נוסף שפורסם באותו כנס ועסק בגבישים נוזליים אורגניים היה פרי עבודה משותפת בין ברנל לדורותי קרופוט בת העשרים ושתיים. קרופוט הייתה דוקטורנטית שעברה מאוניברסיטת אוקספורד לקיימברידג' באוקטובר 1932, במיוחד על מנת לעבוד עם ברנל. קרופוט לא הייתה האישה היחידה בצוות של ברנל. להפך, נראה כי ברנל העדיף לעבוד עם נשים. עוזרות המחקר הנוספות שלו היו הלן מגאו שהתמקדה במחקר חומרים אנאורגניים, ונורה ווסטר (Nora Wooster), שהייתה קומוניסטית נלהבת כמוהו.